Ο Ντόναλντ Τραμπ σε πολιτική συγκέντρωση οπαδών του στην Αριζόνα (2018).
Ο **Τραμπισμός** (αγγλ. *Trumpism*) είναι ένας όρος για τις πολιτικές ιδεολογίες, τα κοινωνικά συναισθήματα, το στυλ διακυβέρνησης, το πολιτικό κίνημα και το σύνολο μηχανισμών για την απόκτηση και τη διατήρηση του ελέγχου της εξουσίας, που σχετίζονται με τον Ντόναλντ Τραμπ και την πολιτική του βάση. *Τραμπιστές* και *Τραμπιανοί* είναι όροι που επίσης χρησιμοποιούνται για να αναφερθούν σε εκείνους που παρουσιάζουν χαρακτηριστικά Τραμπισμού, ενώ οι πολιτικοί υποστηρικτές του Τραμπ είναι γνωστοί ως *Τραμπιστές*.

Οι ακριβείς όροι του τι συνθέτουν τον Τραμπισμό είναι αμφιλεγόμενοι και είναι αρκετά περίπλοκοι, ώστε να υπερκαλύπτουν οποιοδήποτε μεμονωμένο πλαίσιο ανάλυσης. Έχει ονομαστεί ως Αμερικανική πολιτική παραλλαγή της ακροδεξιάς και του εθνικολαϊκιστικού και νεοεθνικιστικού συναισθήματος που παρατηρείται σε πολλά κράτη παγκοσμίως από το τέλος της δεκαετίας του 2010. Αν και δεν περιορίζονται αυστηρά σε κανένα κόμμα, οι υποστηρικτές του Τραμπ έγιναν μια σημαντική συνιστώσα του Ρεπουμπλικανικού Κόμματος, στις Ηνωμένες Πολιτείες της Αμερικής. Μερικοί Ρεπουμπλικάνοι έγιναν μέλη του του κινήματος "Never Trump" και κάποιοι αποχώρησαν από το εν λόγω κόμμα σε ένδειξη διαμαρτυρίας.

Μερικοί σχολιαστές έχουν απορρίψει τον λαϊκιστικό χαρακτηρισμό του Τραμπισμού και τον θεωρούν ως μέρος μιας τάσης προς μια νέα μορφή φασισμού, με κάποιους να τον αναφέρουν ως φασιστικό και άλλους ως αυταρχικό και ανελεύθερο. Άλλοι το έχουν προσδιορίσει ως μια συγκεκριμένη "lite" εκδοχή του φασισμού στις Ηνωμένες Πολιτείες. Μερικοί ιστορικοί, συμπεριλαμβανομένων πολλών από αυτούς που χρησιμοποιούν μια *νέα* ταξινόμηση του γράφουν για τους κινδύνους των άμεσων συγκρίσεων με τα Ευρωπαϊκά καθεστώτα της δεκαετίας του 1930, δηλώνοντας ότι ενώ υπάρχουν παραλληλισμοί, υπάρχουν επίσης σημαντικές ανομοιότητες.

Η ετικέτα *Τραμπισμός* έχει εφαρμοστεί σε εθνικο-συντηρητικά και εθνικολαϊκιστικά κινήματα σε άλλες δημοκρατίες της Δύσης και πολλοί πολιτικοί -εκτός των Ηνωμένων Πολιτειών- έχουν χαρακτηριστεί ως πιστοί σύμμαχοι του Τραμπ ή του Τραμπισμού, από διάφορα ΜΜΕ. Μεταξύ των πολιτικών αυτών αναφέρονται οι: Σίλβιο Μπερλουσκόνι, Βίκτορ Όρμπαν, Ζαΐρ Μπολσονάρου, Οράσιο Κάρτες, Ροντρίγκο Ντουτέρτε, Ρετζέπ Ταγίπ Ερντογάν, Νάιτζελ Φάρατζ, Χονγκ Τζουν-πιο, Μπόρις Τζόνσον, Γιαρόσουαφ Κατσίνσκι, Μαρίν Λε Πεν, Ναρέντρα Μόντι, Μπενιαμίν Νετανιάχου, Νατζίμπ Ραζάκ, Ματέο Σαλβίνι και Γκερτ Βίλντερς.

Οι πρωταρχικές ρίζες του Τραμπισμού μπορούν να ανιχνευθούν στην εποχή των Jacksonian (βλ. *Jacksonian democracy*), σύμφωνα με τους ακαδημαϊκούς Walter Russell Mead, Peter Katzenstein και Edwin Kent Morris. Ο W. Mead, σημαντικός ιστορικός και ακαδημαϊκός στο ιδιαίτερα συντηρητικό Hudson Institute έχει δημόσια αναγνωρίσει ότι οι Jacksonians συχνά διακρίνονταν από ξενοφοβισμό.

Εξωτερικοί σύνδεσμοι
--------------------

* Ο Ντόναλντ Τραμπ φεύγει, ο τραμπισμός μένει
* Πώς και γιατί ο «τραμπισμός» έβγαλε ρίζες στις ΗΠΑ
* Τραμπισμός, ανώτατο στάδιο του ναρκισσισμού
* Εκλογές ΗΠΑ: Ο τραμπισμός και η «άλλη Αμερική»

Παραπομπές
----------

1. ↑  Katzenstein 2019.
2. ↑  Reicher & Haslam 2016.
3. ↑  Gordon 2018, σελ. 68.
4. ↑  Isaac 2017.
5. ↑  Foster 2017.
6. ↑  Butler 2016.
7. ↑  Chomsky 2020.
8. ↑  Berkeley News 2020.
9. ↑  Badiou 2019, σελ. 19.
10. ↑  Giroux 2021.
11. ↑  Street 2021.
12. ↑  Traverso 2017, σελ. 30.
13. ↑  Tarizzo 2021, σελ. 163.
14. ↑  Ibish 2020.
15. ↑  Cockburn 2020.
16. ↑  Drutman 2021.
17. ↑  West 2020.
18. ↑
19. ↑  Kagan 2016.
20. ↑  Evans 2021.
21. ↑  Weber 2021.
22. ↑  
*Politico*, February 23, 2017· *Time (magazine)*, March 10, 2017· *NBC News*, March 13, 2017· *The Korea Herald*, April 5, 2017· *The Wall Street Journal*, July 5, 2017· *The New York Times*, May 7, 2018· *The Irish Times*, June 25, 2018· *Vanity Fair*, November 5, 2018· *BBC News*, December 31, 2018· *The New York Times*, May 14, 2019.
23. ↑
24. ↑
25. ↑

Δείτε επίσης
------------

* Διαδηλώσεις και εισβολή στο Αμερικανικό Καπιτώλιο (2021)
* Make America Great Again (σύνθημα)
* QAnon